Nos Herbertus, decanus christianitatis Barri super Sequanam et curatus ejusdem loci, et nos Nicolaus, minister de Gloria Dei, notum facimus quod in nostra presentia constituti Johannes de Gieyo, armiger, et Isabel, uxor ejus, recognoverunt se dedisse domui de Moris in perpetuam eleemosynam, ob remedium anime sue, quidquid habebant, vel habere debebant, in decima Grosseforest, quod reddebatur eis a dictis fratribus annis singulis in grangia de Fraxino. Promiserunt etiam coram nobis, dicti Johannes et uxor ejus, fide super hoc prestita corporali, quod nec per se, nec per alium contra predictam donationem venient in futurum, sed erga eos qui se exposuerint, portabunt in perpetuum legitimam garantiam. Hanc autem donationem laudavit dominus Guillelmus de Gieio, frater dicti Johannis, miles, de cujus feodo res erat, ut dicebat. Actum anno Domini MºCCºLVIº, mense junio.